CELEX: C2006/190/24
Language: sk
Date: 2006-08-12 00:00:00
Title: Pridelenie sudcov do komôr

12.8.2006   
            
            
               SK
            
            
               Úradný vestník Európskej únie
            
            
               C 190/14
            
         Pridelenie sudcov do komôr
   (2006/C 190/24)
   Dňa 5. júla 2006 Súd prvého stupňa rozhodol zriadiť v rámci svojej vnútornej štruktúry päť päťčlenných komôr a päť trojčlenných komôr na obdobie od 1.októbra 2006 do 31. augusta 2007. Do týchto komôr pridelil sudcov takto:
   
                
            
            
               
                  Prvá rozšírená komora, zasadajúca v zložení piatich sudcov:
               
               pán Vesterdorf, predseda Súdu prvého stupňa, pán Cooke, pán García-Valdecasas, pani Labucka a pani Trstenjak, sudcovia;
            
         
                
            
            
               
                  Prvá komora, zasadajúca v zložení troch sudcov:
               
               pán Cooke, predseda komory, pán García-Valdecasas, pani Labucka a pani Trstenjak, sudcovia;
            
         
                
            
            
               
                  Druhá rozšírená komora, zasadajúca v zložení piatich sudcov:
               pán Pirrung, predseda komory, pán Meij, pán Forwood, pani Pelikánová a pán Papasavvas, sudcovia;
            
         
                
            
            
               
                  Druhá komora, zasadajúca v zložení troch sudcov:
               pán Pirrung, predseda komory
               
                           a)
                        
                        
                           pán Meij a pani Pelikánová, sudcovia;
                        
                     
                           b)
                        
                        
                           pán Forwood a pán Papasavvas, sudcovia;
                        
                     
         
                
            
            
               
                  Tretia rozšírená komora, zasadajúca v zložení piatich sudcov:
               pán Jaeger, predseda komory, pani Tiili, pán Azizi, pani Cremona a pán Czúcz, sudcovia;
            
         
                
            
            
               
                  Tretia komora, zasadajúca v zložení troch sudcov:
               pán Jaeger, predseda komory
               
                           a)
                        
                        
                           pani Tiili a pán Czúcz, sudcovia;
                        
                     
                           b)
                        
                        
                           pán Azizi a pani Cremona, sudcovia;
                        
                     
         
                
            
            
               
                  Štvrtá rozšírená komora, zasadajúca v zložení piatich sudcov:
               pán Legal, predseda komory, pani Lindh, pani Wiszniewska-Białecka, pán Vadapalas a pán Moavero Milanesi, sudcovia;
            
         
                
            
            
               
                  Štvrtá komora, zasadajúca v zložení troch sudcov:
               pán Legal, predseda komory
               
                           a)
                        
                        
                           pani Lindh a pán Vadapalas, sudcovia;
                        
                     
                           b)
                        
                        
                           pani Wiszniewska-Białecka a pán Moavero Milanesi, sudcovia;
                        
                     
         
                
            
            
               
                  Piata rozšírená komora, zasadajúca v zložení piatich sudcov:
               pán Vilaras, predseda komory, pani Martins Ribeiro, pán Dehousse, pán Šváby a pani Jürimäe, sudcovia;
            
         
                
            
            
               
                  Piata komora, zasadajúca v zložení troch sudcov:
               pán Vilaras, predseda komory
               
                           a)
                        
                        
                           pani Martins Ribeiro a pani Jürimäe, sudkyne;
                        
                     
                           b)
                        
                        
                           pán Dehousse a pán Šváby, sudcovia.
                        
                     
         V prvej komore, zasadajúcej v zložení troch sudcov budú sudcovia, ktorí majú zasadať s predsedom komory v trojčlennom zložení, určení podľa rozpisu poradia stanoveného podľa článku 6 Rokovacieho poriadku Súdu prvého stupňa a tak, aby tým nebola dotknutá spojitosť vecí. V druhej a piatej komore zasadajúcej v zložení troch sudcov bude predseda komory zasadať buď so sudcami uvedenými pod písmenom a), alebo so sudcami uvedenými pod písmenom b), a to podľa zloženia, do ktorého bude patriť sudca–spravodajca. Vo veciach, v ktorých bude predseda komory sudcom-spravodajcom, bude predseda komory striedavo zasadať so sudcami jedného i druhého zloženia v poradí zapísania vecí do registra a tak, aby tým nebola dotknutá spojitosť vecí.
   Vo veciach, v ktorých bola do 1. októbra 2006 ukončená písomná časť konania a v ktorých sa konalo alebo bolo vytýčené pojednávanie v ústnej časti konania, bude 1. komora, zasadajúca v zložení troch sudcov, naďalej zasadať v predchádzajúcom zložení pre účely ústnej časti konania, porady sudcov a rozsudku.
   Zloženie veľkej komory
   Dňa 5. júla 2006 Súd prvého stupňa rozhodol, že na obdobie od 1. októbra 2006 do 31. augusta 2007 budú trinástimi sudcami, z ktorých je zložená veľká komora v súlade s článkom 10 ods. 1 rokovacieho poriadku: predseda Súdu prvého stupňa, predsedovia druhej, tretej, štvrtej a piatej rozšírenej komory ktorí by mali o danej veci rozhodovať, ak by bola pridelená päťčlennej komore, ako aj iní sudcovia v počte potrebnom na doplnenie veľkej komory, určení predsedom Súdu prvého stupňa spomedzi sudcov z iných komôr v poradí, ktoré majú sudcovia v rámci komory podľa počtu odslúžených rokov v súlade s článkom 6 rokovacieho poriadku podľa rozpisu uplatňovaného počas trojročného obdobia, na ktoré sú zvolení predsedovia päťčlenných komôr.
   Plénum
   Dňa 5. júla 2006 rozhodol Súd prvého stupňa v súlade s článkom 32 ods. 1 druhým pododsekom rokovacieho poriadku, že ak je po menovaní generálneho advokáta podľa článku 17 rokovacieho poriadku párny počet sudcov zasadajúcich v plenárnom zložení Súdu prvého stupňa, tak vopred vytvorený rozpis, uplatňovaný počas trojročného obdobia, na ktoré sú zvolení predsedovia päťčlenných komôr, a podľa ktorého predseda Súdu prvého stupňa určuje sudcu, ktorý sa nezúčastní na rozhodovaní vo veci, má opačné poradie ako to, ktoré majú sudcovia podľa počtu odslúžených rokov v súlade s článkom 6 rokovacieho poriadku okrem prípadu, ak by takto určený sudca bol sudcom spravodajcom. V takomto prípade bude určený sudca, ktorý je v poradí bezprostredne pred ním.
   Určenie sudcu nahrádzajúceho predsedu Súdu prvého stupňa na rozhodovanie o predbežných opatreniach
   Dňa 5. júla 2006 bol rozhodnutím Súdu prvého stupňa v súlade s článkom 106 rokovacieho poriadku pán predseda komory Vilaras vymenovaný za náhradníka predsedu Súdu prvého stupňa na rozhodovanie o predbežných opatreniach v prípade jeho neprítomnosti alebo iných prekážok v práci na obdobie od 1. októbra 2006 do 31. augusta 2007.
   Kritériá prideľovania vecí komorám
   Dňa 5. júla 2006, Súd prvého stupňa v súlade s článkom 12 rokovacieho poriadku stanovil tieto pravidlá prideľovania vecí komorám v období od 1. októbra 2006 do 31. augusta 2007:
   
               1.
            
            
               Veci sa prideľujú hneď po podaní žaloby a bez toho, aby tým bolo dotknuté neskoršie uplatnenie článkov 14 a 51 rokovacieho poriadku, komorám zloženým z troch sudcov.
            
         
               2.
            
            
               Veci sa rozdeľujú komorám podľa štyroch rôznych rozpisov striedania, ktoré sa vytvárajú podľa poradia zápisu vecí v registri kancelárie Súdu prvého stupňa:
               
                           —
                        
                        
                           veci týkajúce sa vykonávania pravidiel hospodárskej súťaže vzťahujúcich sa na podniky, pravidlá týkajúce sa štátnej pomoci a pravidlá týkajúce sa opatrení na ochranu obchodného styku,
                        
                     
                           —
                        
                        
                           veci týkajúce sa práv duševného vlastníctva uvedené v článku 130 ods. 1 rokovacieho poriadku,
                        
                     
                           —
                        
                        
                           všetky ostatné veci.
                        
                     
         V rámci týchto rozpisov striedania sa prvá komora pri každom piatom striedaní nezohľadní.
   Predseda Súdu prvého stupňa bude môcť rozhodnúť odchylne od týchto rozpisov striedania v záujme zohľadnenia spojitosti určitých vecí alebo s cieľom zabezpečiť vyrovnané rozdelenie pracovného zaťaženia.